Lazdijų sporto centras

Lazdijų sporto centras – viešoji įstaiga, veikianti Lazdijuose. Tai vaikų, jaunimo papildomo ugdymo ir suaugusiųjų sporto savivaldybės įstaiga, koordinuojanti kūno kultūros ir sporto veiklą rajone. Įmonės kodas 190613858, steigėjas Lazdijų rajono savivaldybė. Rajone vykdomos seniūnijų, moksleivių žaidynės ir atskirų sporto šakų pirmenybės. Teikiamos salės, sporto inventoriaus nuomos paslaugos. Istorija 1968 m. įkurta Lazdijų rajono sporto mokykla, iš pradžių joje dirbo 2 treneriai, o ją lankė 120 moksleivių. Tuo metu veikė tik tinklinio ir šaudymo skyriai, 1969 m. įkurtas stalo teniso, vėliau – šachmatų, imtynių, 1995 m. – futbolo skyrius. 2000 m. pastatyta sporto salė su 300 vietų žiūrovų tribūnomis. 2001 m. mokykla tapo kūno kultūros ir sporto centru, 2005 m. – tiesiog sporto centru. Naujasis sporto centro pastatas atidarytas 2025 m. kovo 17 d. Lazdijos g. 5 pastate. Jame įrengta moderni sporto salė ir 500 vietų talpinančios žiūrovų tribūnos. Sporto centro salės bendras plotas – 3301 m². Yra krepšinio, tinklinio, futbolo aikštelės. Salėje įrengta švieslentė, garso aparatūra įvairiems renginiams vykdyti. Pagalbinėse patalpose įsikūrusi administracija. Sporto centro veikla 2010 m. sporto centre dirbo 26 darbuotojai: 3 administracijos, 16 pedagogų ir 10 aptarnaujančio personalo darbuotojų. 2010 m. sporto centro užsiėmimus lankė 528 moksleiviai. Veikė 10-ties sporto šakų 34 mokomosios grupės. Lazdijuose yra krepšinio, tinklinio, aerobikos, jėgos trikovės, Tailando bokso skyriai, Seirijuose – šachmatų, tinklinio, Aštrioje Kirsnoje – žirginio sporto, Veisiejuose – stalo teniso, futbolo, jėgos trikovės, Šeštokuose – tinklinio, Šventežeryje – aerobikos, Kapčiamiestyje – laisvųjų imtynių skyrius. Sporto centre vykusios svarbesnės suaugusiųjų varžybos: Rajoninės: Lazdijų rajono krepšinio pirmenybės Lazdijų rajono salės futbolo pirmenybės Lazdijų rajono futbolo pirmenybės Lazdijų miesto stalo teniso pirmenybės Veisiejų miesto stalo teniso pirmenybės Lazdijų rajono stalo teniso pirmenybės Lazdijų rajono šachmatų pirmenybės Lazdijų rajono tinklinio pirmenybės Lazdijų rajono seniūnijų sporto žaidynės Respublikinės: Alytaus apskrities futbolo pirmenybės Lietuvos sporto draugijos „Žalgiris“ žiemos, vasaros sporto žaidynės Savaitraščio „Šeimininkė“ moterų tinklinio varžybos Lietuvos pietvakarių tinklinio asociacijos vyrų ir moterų pirmenybės: 4x4; 6x6 Lietuvos dziudo čempionatas Lietuvos jėgos trikovės čempionatas, taurių varžybos Lietuvos stalo teniso asociacijos moterų ir vyrų lygų pirmenybės Lietuvos seniūnijų sporto žaidynės Direktoriai Romas Kasparavičius, 1968–1970 m. Stanislovas Štarolis, 1970–1972 m. Anatolijus Mikutovskis, 1973–2014 m. Darius Liaukevičius, nuo 2014 m. Šaltiniai Nuorodos Oficiali svetainė „Facebook“ paskyra